Hy het verder verduidelik dat ‘n horisontale tonnel uit die bodem van die gat lei. Hy het dadelik die mense wat daar gehengel het, geroep om hom te help.
“Hulle het my gehelp en ek is kop eerste in die gat af. Ek het vir Tiny geroep maar sy het nie geantwoord nie. Sy was in die horisontale tonnel in,” het hy verduidelik.
“Ek weet nie wat ek sou gedoen het as ek haar nie sien inval het nie, of as sy sou vassit nie. Sy is so na aan ons harte en ons is so bly sy is veilig. Ek sal niemand daardie ervaring toewens nie.”